उसने इंग्लैंड के मैनचेस्टर यूनाईटेड के आठ साल पुराने वर्चस्व का अंत कर दिया है.

30 जून की तारीख़ तक रियाल मैड्रिड ने पिछले 12 महीनों में 27 करोड़ 57 लाख यूरो या 33 करोड़ 40 लाख डॉलर की कमाई की.

पिछले साल के मुक़ाबले उसकी कमाई में 17 प्रतिशत की वृद्धि हुई है.

वहीं मैनचेस्टर यूनाईटेड की आमदनी में 2.3 प्रतिशत की गिरावट हुई है और उसकी कमाई घटकर 29 करोड़ 75 लाख डॉलर रह गई है.

रियाल मैड्रिड अब अपनी कमाई का 42 प्रतिशत अंश विज्ञापनों से कमाता है.

इनमें सिमेंस, एडिडास और पेप्सी जैसी कंपनियों की स्पॉन्सरशिप से मिलनेवाली राशि शामिल है.

जानकारों की राय में रियाल मैड्रिड को डेविड बेकम जैसे बड़े-बड़े खिलाड़ियों को अपने क्लब में शामिल करने की नीति से फ़ायदा हुआ है.

इस कारण कंपनी के नाम वाले कपड़ों और अन्य उत्पादों की बिक्री बढ़ी है.

मैनचेस्टर यूनाईटेड को ये चेतावनी दी गई है कि उसके आगामी वार्षिक नतीजों में मीडिया कवरेज़ से होनेवाली आय में कमी हो सकती है.

वहीं रियाल मैड्रिड की आय 35 करोड़ डॉलर से भी अधिक हो जाने का अनुमान लगाया गया है.

 \n\nउपरोक्त लेख के लिए मुझे एक अच्छा शीर्षक दें।
रियाल मैड्रिड की कमाई सबसे ज़्यादा